গ্রামের যুবকের কাঁধে চেপে বন্যা পরিস্থিতি দেখলেন কংগ্রেস সাংসদ!

ওয়েবডেস্ক- বন্যা (Flood) পরিস্থিতি দেখতে হবে, গুরু দায়িত্ব চেপেছে তাঁর কাঁধে। এই রকম অবস্থায় পরিস্থিতি দেখতে এসে মহা ফাপড়ে পড়লেন বিহারের কাটিহারের কংগ্রেস সাংসদ তারিক আনওয়ার (Bihar Kathihar Congress MP Tariq Anwar) । এত কাদা দেখেই কীভাবে তিনি এই পথ দিয়ে হাঁটবেন সেই ভেবেই আকুল পাথারে পড়লেন তিনি। তবে উপায়ও বের করলেন তিনি নিজেই। কারণ এত কাদার মধ্যে দিয়ে হাঁটার অভ্যাস নেই যে তাঁর। তাই গ্রামেরই এক যুবকের কাঁধে চেপে বন্যা পরিস্থিতি খতিয়ে দেখলেন কংগ্রেস সাংসদ তারিক আনওয়ার।

সেই ঘটনার ভিডিও ভাইরাল হতেই বিরোধীরা বিদ্রূপ করে সাংসদকে ‘বেতাল’ বলে কটাক্ষ করেছেন। নিজের লোকসভা কেন্দ্র বন্যায় ডুবেছে। সেই অবস্থা দেখতেই বেরিয়ে ছিলেন তিনি। গত রবিবার নিজের লোকসভা কেন্দ্রের অন্তর্গত দুই বিধানসভার পরিদর্শনের গিয়েছিলেন কংগ্রেস সাংসদ তারিক আনওয়ার। সমর্থকদের সঙ্গে নিয়ে নৌকা ও ট্রাক্টরে চেপে গ্রামে ঘুরে গ্রামবাসীদের সঙ্গে কথা বলেন তিনি।

कटिहार के सांसद “तारिक अनवर” ! थोड़ा भी शर्म – लिहाज बाक़ी रहता, तो राजनीति छोड़ दिए होते ??
pic.twitter.com/CdTHMUezX4

— Abhishek Singh (@Abhishek_LJP) September 8, 2025

আরও পড়ুন- আসন্ন বিহারের বিধানসভা নির্বাচন, এখনও আসনরফা করতে পারেনি NDA

প্রবল বৃষ্টিতে (Rain) জলের তলায় একাধিক এলাকা। সেই সঙ্গে আতঙ্কের কারণ গঙ্গার পাড়ের ভাঙন। সেই সমস্ত দেখতেই গিয়েছিলেন তিনি। কিন্তু এত জল কাদা দেখে নিজেই বেকায়দায় পড়ে যান তিনি। ফলে গ্রামের যুবকের কাঁধই ভরসা ছিল সাংসদের। তার পিছনে হাঁটছিলেন সাংসদের সঙ্গে থাকা পুলিশ কর্মী ও এলাকাবাসী।

সাংসদের সেই ভিডিয়ো সোশ্যাল মিডিয়ায় ভাইরাল হতেই, নেটিজেনরা ক্ষোভে ফেটে পড়েন। একজন তাঁকে ‘বেতাল’ বলেও কটাক্ষ করেন।

এসবের পর সাংসদ নিজের সোশাল মিডিয়ায় লিখেছেন, ‘বন্যা ও নদী ভাঙনের জেরে সাধারণ মানুষ ভীষণ সমস্যার মধ্যে রয়েছে। আমি দুর্গতদের পাশে দাঁড়িয়েছি। সরকারের কাছে আবেদন জানিয়েছি, সরকারের তরফে যেন তাঁদের সাহায্য করা হয়। তার কাঁধে চাপার ভিডিও ভাইরাল কাটিহারের কংগ্রেসের তরফে জানানো হয়েছে, সাংসদ অসুস্থবোধ করছিলেন, তাই গ্রামবাসীরা তাঁকে কাঁধে করে নিয়ে গিয়েছিলেন।

দেখুন আরও খবর-